המטה העולמי להצלת העם והארץ

המטה העולמי להצלת העם והארץ הוא ארגון ימני-דתי ישראלי, שהוקם בשנת 1998 במטרה להצביע על מה שחבריו מתארים כ"סכנה הכרוכה במסירת שטחים מישראל למדינות ערב והרשות הפלסטינית". הארגון מתמקד בפן היהודי-הלכתי ובפרט על השולחן ערוך בחלק אורח חיים סימן שכ"ט, שם נפסק כי מחללים את השבת כדי להתגונן מפני גויים הצרים על יישובים יהודיים, ואפילו לא באו אלא לגנוב. מקימי המטה היו הרב יקותיאל ראפ מארצות הברית והרב שלום דב וולפא מישראל. הארגון מפרסם שלטי מחאה ומודעות בעיתונות הישראלית והעולמית ומארגן משמרות מחאה. המטה תומך כספית[דרוש מקור] ומוראלית בהתנחלויות ובמאחזים הבלתי חוקיים ברחבי יהודה ושומרון ופעילות בקרב מפוני גוש קטיף וצפון שומרון. הארגון התפרסם בעיקר בתקופת הנסיגה החד-צדדית מחבל עזה במסגרת תוכנית ההתנתקות. המטה ארגן הפגנות מחאה ברחבי הארץ, בין היתר ארגן את עצרת האלפים "מי לה' אלי" בבנייני האומה בירושלים. מהכינוס יצאה קריאה לחיילים לסרב פקודה ואחדים אף קבלו תעודות הוקרה על מעשיהם. הכינוס קיבל תהודה תקשורתית בינלאומית. במהלך תוכנית ההתנתקות כתבו במטה העולמי ספר תורה מיוחד שהוכנס סמוך הפינוי לגוש קטיף בהשתתפות אלפים. סמוך להגשת חוק תוכנית ההתנתקות לכנסת פנו ראשי המטה להצלת העם והארץ ליועץ המשפטי לממשלה בדרישה להעמיד לדין את ראש הממשלה אריאל שרון על סמך "חוק לעשיית דין בנאצים ובעוזריהם", בטענה שארגוני המחבלים "הם הנאצים של דורנו". מספר ימים לפני הפינוי המיועד פרסמו ראשי המטה העולמי מודעת ענק בעיתון הניו יורק טיימס בה הזהירו את הנשיא ג'ורג' בוש שתמיכה בהינתקות תביא אסון על ארצות הברית. על המודעה חתמו רבנים מישראל וארצות הברית. ראשי המטה טענו שקיים קשר בין ההוריקן קתרינה וההתעלמות מאזהרתם בניו יורק טיימס. לאחר הפינוי מגוש קטיף המטה העולמי החל בקמפיין תחת הסיסמה "לא נשכח ולא נסלח". במסגרת הקמפיין אורגנה עצרת אלפים בבנייני האומה בירושלים ב-9 בנובמבר 2005, ובה הוקעו "המשתתפים בגירוש", וחולקו תעודות הוקרה לסרבנים ולאלו שישבו במאסר במסגרת המאבק. בכנס זה הוכרז על הקמת מוזיאון גוש קטיף במטרה להנציח את הגוש. לאחר פרשת חננאל דיין, חייל שסירב ללחוץ את ידו של הרמטכ"ל דן חלוץ בטקס יום העצמאות בעקבות תוכנית ההתנתקות, ארגן המטה העולמי כנס הצדעה לחייל והעניק לו פרס כספי גדול כתחליף לכבוד שנשלל ממנו על ידי צה"ל. בעקבות מלחמת לבנון השנייה המטה העולמי פרסם חוברת הסברה בשם "אמרנו לכם", בה נטען כי אזהרות המטה העולמי ביחס לתוכנית ההתנתקות התאמתו. החוברת חולקה במיליון עותקים בעיתונות היומית בישראל ("הארץ" ו"מעריב"), בשבועונים ובתיבות דואר. המטה ארגן ימי כיף לילדי המפונים מצפון השומרון וגוש קטיף ולתושבי שדרות. רבני המטה אף הוציאו פסק הלכה שבו קבעו כי החוואי שי דרומי שהרג בדואי שחדר לחוותו נהג לפי ההלכה וקראו לרשויות החוק שלא להעמידו לדין. במלאת שנה להינתקות, יצא המטה בקמפיין "יש דין ויש דיין" בו הוצגו תמונותיהם של יוזמי ומחוללי ההתנתקות כפי שהם נראים שנה לאחר ביצוע התוכנית. בתמונות: ראש הממשלה אהוד אולמרט, אריאל שרון עומרי שרון, צחי הנגבי, חיים רמון, יונתן בשיא, נשיא המדינה משה קצב. המטה אף הפיק סרט באותו שם. מטרת הקמפיין הייתה להראות כיצד אותם אישים באו לכאורה על עונשם. במלאת שנתיים לפינוי גוש קטיף ארגן המטה מפגן הזדהות והצדעה עם המפונים באתר הקראוילות ניצן, לשם הגיעו כעשרים אלף בני אדם, יחד עם אמנים וזמרים, ופתח בקמפיין "לעולם לא עוד" על מצבם הקשה של המפונים ובני משפחותיהם. המטה להצלת העם והארץ ערך לחיילים "סרבני חברון" טקס הענקת צל"שים וכל חייל קיבל פרס כספי על כך שישב בכלא. בעקבות פעילות הארגון עירית אשקלון קראה לארבעה רחובות בשכונת "הנשיא הרצוג" על שם יישובים בגוש קטיף. הרחובות נקראו על שם ניסנית, מורג, אלי סיני וכפר דרום. בשנת 2009 העניק המטה פרסים כספיים לחיילים מגדוד שמשון, שהניפו שלטים נגד השתתפות הגדוד בפינוי פעילי ימין מאתר ההתנחלות חומש. בשנת 2013, בעקבות תמיכתו של הארגון והעומד בראשו במפלגת "הבית היהודי", פרשו מהארגון רבני המטה בהם הרבנים יעקב יוסף, דב ליאור, גדליהו אקסלרוד ודוד מאיר דרוקמן. אתר האינטרנט הרשמי של המטה העולמי להצלת העם והארץ המטה העולמי להצלת העם והארץ, ברשת החברתית פייסבוק עקיבא אלדר, חיים לוינסון וליאור דטל, בדיקת "הארץ": העמותה שמעניקה כספים לסרבנים זוכה לסיוע עקיף מהממשל בארצות הברית, באתר הארץ, 1 בדצמבר 2009 כינוס "מי לה' אלי" נגד תכנית הגירוש • ט"ו אדר א' תשס"ה, סרטון בערוץ "זמן הגאולה", באתר יוטיוב (אורך: 02:19:43), 11 בינו׳ 2021 אפרת וייס, "הממשלה הכריזה מלחמה נגד הקב"ה", באתר ynet, 24 בפברואר 2005 אפרת וייס, רבנים למזוז: להאשים את שרון ב"סיוע לנאצים", באתר ynet, 24 באוקטובר 2004 קריאות נגד גיוס לצה"ל בכנס פעילי ימין, באתר וואלה, 10 בנובמבר 2005 אפרת וייס, פרופ' אומן מצדיע לסרבן: להתנגד לבולשביזם, באתר ynet, 13 ביוני 2006 רות אברהמי, מחר: יום כיף גם לילדי מגורשי השומרון, באתר ערוץ 7, 20 בדצמבר 2006 אפרת וייס, רבנים: החוואי שירה בפורץ פעל לפי ההלכה, באתר ynet, 15 בינואר 2007 אפרת וייס, "אריק, קצב, חלוץ. ומי הבא בתור?", באתר ynet, 7 בספטמבר 2006 עיתון "ארץ ישראל שלנו" תאריך כ"ה תשרי תשס"ח עמוד 8 רועי שרון, מניפי השלט נגד פינוי חומש קיבלו פרס כספי, באתר nrg, nrg, 11.11.2009 יוסי חסיד, חשיפה: הרב יעקב יוסף פורש בזעם מתנועת ארץ ישראל שלנו, כ״ג בכסלו תשע״ג, אתר JDN